open-index/open-wikipedia-markdown huggingface dataset:
Λάκμος

Ο **Λάκμος** (ή *Περιστέρι*) αποτελεί τμήμα της οροσειράς της νότιας Πίνδου και βρίσκεται στα όρια των νομών Τρικάλων και Ιωαννίνων. 

Ενώνεται με το Δοκίμι μέσω του αυχένα *Μάντρα Χότζα* και με την Κακαρδίτσα μέσω του αυχένα *Μπάρος*. Υψηλότερη κορυφή του είναι η Τσουκαρέλα (2.295 μ). Το δυτικό τμήμα του Λάκμου ανήκει στη λεκάνη απορροής του ποταμού Αράχθου ενώ το ανατολικό τμήμα ανήκει στη λεκάνη απορροής του ποταμού Αχελώου. Η σημαντικότερη πηγή του Αχελώου βρίσκεται στη θέση *Βερλίγκα* (στα Βλάχικα σημαίνει μαίανδρος) του Λάκμου σε υψόμετρο περίπου 2.000 μέτρων. 

## Παραπομπές


## Εξωτερικοί σύνδεσμοι
*Ελληνικός οργανισμός τουρισμού, Λάκμος

Κατηγορία:Βουνά των Ιωαννίνων
Κατηγορία:Βουνά των Τρικάλων
Κατηγορία:Πίνδος
Internet Relay Chat

:*Για το IRC της Βικιπαίδειας, δείτε [[Βικιπαίδεια:IRC]]*

Το **Internet Relay Chat** ή **IRC** αναφέρεται σε μια υπηρεσία συνδιάλεξης σε πραγματικό χρόνο μέσω Διαδικτύου. Η επικοινωνία γίνεται μέσω απλού κειμένου (plaintext). Δημιουργήθηκε ώστε να υπάρχει μια καλύτερη επικοινωνία ατόμων σε ομάδες – στο irc απαρτίζουν τα κανάλια- αλλά προσφέρει και επικοινωνία έναν με ένα. Το I.R.C. δημιουργήθηκε το 1988 από τον Jarkko Oikarinen, τότε φοιτητής σε Φιλανδέζικο πανεπιστήμιο, ο οποίος ήταν γνωστός στο chat με το ψευδώνυμο *Wiz*. 

To RFC 1459 (IRC Protocol) ορίζει τους κανόνες με τους οποίους γίνεται η επικοινωνία.

## Το IRC στην Ελλάδα
Στην Ελλάδα το I.R.C. έγινε γνωστό στα μέσα της δεκαετίας του '90 οπότε άρχισε το Ίντερνετ να αναπτύσσεται στη χώρα μας.

Ένας από τους πρώτους (αν όχι ο πρώτος) κατόχους IRC servers ήταν το GRnet (Greek IRC Network). Δημιουργήθηκε το 1995 από 8 άτομα με σκοπό να ενώσει όλους τους Έλληνες και συνεχίζει να υπάρχει μέχρι σήμερα.

Το Ελληνικό chat του zougla.gr το οποίο παραμένει ανοιχτό μέχρι και σήμερα μέσω της ιστοσελίδας https://chat.zougla.gr

Ένας από τους γνωστούς servers εκείνη την εποχή ήταν ο chat.groovy.gr του GroovyNet. Δημιουργήθηκε το 1997 για να επικοινωνούν οι συνδρομητές του GroovyNet αλλά έγινε γνωστός λόγω του ραδιοφωνικού σταθμού Jeronimo Groovy. Το κανάλι έπαψε να υπάρχει, όπως και ο σταθμός, το 2005.

Επίσης αρκετά αργότερα δημιουργήθηκε και ο chat.mad.gr που ανήκει στο τηλεοπτικό μουσικό κανάλι MAD. Το δίκτυο από το 2011 περίπου και μετά, σταμάτησε να λειτουργεί. 

Αρκετά πολυσύχναστος ήταν ο server του in.gr ο οποίος βρισκόταν στη διεύθυνση chat.in.gr και ανήκε στον όμιλο Λαμπράκη. Και αυτό το chat έχει κλείσει πριν μερικά χρόνια.

Ονομαστικά να αναφέρουμε και άλλους servers που υπήρχαν εκείνη την εποχή. irc.kerveros.gr του **Kerveros ISP** (πρώην πάροχος Διαδικτύου), flash.ircnet.gr του IRC-net Team, irc.nostos.gr του Συμβουλίου Απόδημου Ελληνισμού, chat.hol.gr της ΗΟL.

## Το IRC διεθνώς

Ένας από τους πιο γνωστούς κατόχους servers παγκοσμίως είναι η **DALnet** η οποία αριθμεί 30.000 άτομα ταυτόχρονα συνδεδεμένα σε 18.000 κανάλια και 40 περίπου servers.

## Δείτε επίσης
* Mirc
* XChat
* Διαδικτυακό ρομπότ
* πελάτης-εξυπηρετητής

## Εξωτερικοί σύνδεσμοι

;RFCs
RFC 1459

;Προγράμματα
* Mirc - IRC client με γραφικά (Windows)
* Colloquy  - client με χρήση  πολλών πρωτοκόλλων επικοινωνίας (Mac)
* XChat — IRC client με γραφικά (Linux)
* BitchX  — IRC client χωρίς γραφικά για κονσόλα (Linux)
* Chatzilla - πρόσθετο του Mozilla
* Konversation - IRC client χωρίς γραφικά (Linux) για περιβάλλον KDE
* Pidgin - Εύκολος στη χρήση client για chat με χρήση πολλών πρωτοκόλλων επικοινωνίας 

Κατηγορία:Λογισμικό διαδικτύου
Κατηγορία:Ορολογία του Διαδικτύου
Mirc

To **Mirc** είναι ένα διάσημο πρόγραμμα τελικού χρήστη, που δουλεύει πάνω στο σύστημα ηλεκτρονικής συνδιάλεξης IRC.

## Δείτε επίσης
* IRC
* Διαδικτυακό ρομπότ

## Παραπομπές


## Εξωτερικοί σύνδεσμοι
* Official website
* Official website of mIRC's author
* mIRC Online Manual — documentation in single-page HTML format
* mirc.net

Κατηγορία:Λογισμικό
Σταχτοδοχείο

Το **σταχτοδοχείο** ή **τασάκι** είναι δοχείο για απόθεση στάχτης και άλλων υπολειμμάτων από τσιγάρα και άλλα προϊόντα που σχετίζονται με το κάπνισμα (π.χ. πούρο και πίπα). Συχνά χρησιμοποιείται και ως μίνι κάλαθος αχρήστων, κυρίως σε δημόσιους χώρους αναψυχής, όπου δεν υπάρχουν τέτοιοι κάλαθoι για χρήση από το κοινό (εστιατόρια, καφενεία).

## Μορφή
Τα περισσότερα σταχτοδοχεία έχουν σχήμα στρογγυλό, αν και συχνά τα συναντά κανείς σε διάφορα σχήματα. Συνήθως έχουν τουλάχιστον ένα μικρό κοίλωμα (σπανίως περισσότερα των τεσσάρων), το οποίο χρησιμεύει στο να στηρίξει προσωρινά ο καπνιστής το τσιγάρο του ενώ αυτό είναι αναμμένο, αλλά επίσης υποδηλώνει τη χρήση του συγκεκριμένου δοχείου.

Κατά κανόνα, το ύψος ενός σταχτοδοχείου δεν ξεπερνά τα 3-4 εκατοστά του μέτρου. Η διάμετρος συνήθως είναι περίπου 10-15 εκατοστά, αλλά υπάρχουν επίσης τασάκια-μινιατούρες, καθώς και τασάκια-γίγαντες (τα τελευταία συνήθως τα βρίσκει κανείς είτε σε μπιραρίες είτε ως διακοσμητικά σε σπίτια).

Για εξωτερικούς χώρους είναι ιδεώδη τα σταχτοδοχεία με κάλυμμα και μικρή τρύπα στη μέση, ώστε να μην σκορπίζουν οι στάχτες από τον αέρα.

Πολύ συχνά τα σταχτοδοχεία, κυρίως σε δημόσιους χώρους, διαφημίζουν κάποιο εμπορικό προϊόν ή κάποια εταιρεία.

## Είδη
Εκτός από τα μικρά φορητά που περιγράφονται πιο πάνω, υπάρχουν επίσης:
*τα σταχτοδοχεία-κάλαθοι που συναντά κανείς είτε σε εσωτερικούς είτε σε εξωτερικούς δημόσιους χώρους
*τα εντοιχισμένα σταχτοδοχεία (π.χ. σε τουαλέτες)
*τα σταχτοδοχεία αυτοκινήτου.

## Κατασκευή
Το υλικό από το οποίο φτιάχνονται τα σταχτοδοχεία είναι συνήθως γυαλί, πορσελάνη, πλαστικό ή μέταλλο (π.χ. ασήμι ή αλουμίνιο) και λιγότερα συχνά ξύλο, μάρμαρο ή πηλός.

## Δείτε επίσης
*Κάπνισμα
*Τσιγάρο

## Εξωτερικοί σύνδεσμοι
* 

Κατηγορία:Οικιακά σκεύη
Κατηγορία:Κάπνισμα
Καπνός

Ο **Καπνός** μπορεί να αναφέρεται στις εξής έννοιες:

*Στον καπνός (καύση) ως προϊόν καύσης.
*Στο φυτό του καπνού.
Άνθος

[thumb|right|325px|Ανάλογα με τη συμμετρία του το άνθος των [Αγγειόσπερμα|Αγγειοσπέρμων διακρίνεται σε: α)Ακτινόμορφο ή πολυσυμμετρικό β)Δισυμμετρικό γ) Ζυγόμορφο ή μονοσυμμετρικό και δ) Ασύμμμετρο. **Τύποι ανθών**: Αστεροειδές, σταυροειδές, κωνοειδές, ροδοειδές, κυπελλόσχημο, ψυχόμορφο και χοανοειδές.]]
Το **άνθος**, κοινώς **λουλούδι** ή και **ανθός** αποτελεί το αναπαραγωγικό όργανο των αγγειόσπερμων φυτών ή των ανθοφύτων. Κατά κανόνα, είναι το πιο όμορφο, το πιο φανταχτερό και το πιο ευωδιαστό μέρος του φυτού. Τα άνθη εμφανίζονται σε διάφορες μορφές και μεγέθη, αλλά και χρώματα· υπάρχουν πολύ μικρά άνθη τα οποία είναι μόλις ορατά με το γυμνό μάτι και άνθη τόσο μεγάλα που μπορούν να φθάσουν σε διάμετρο το 1 μέτρο. Τα άνθη έχουν μεγάλη αισθητική αξία για τον άνθρωπο.. Tο άνθος μπορεί να είναι θηλυκό ή αρσενικό και αν έχει και τα δύο.Επιπλέον, τα άνθη βοηθούν τα φυτά να αναπαραχθούν, προσελκύοντας έντομα όπως μέλισσες και πεταλούδες, ή χρησιμοποιώντας τον άνεμο, για να μεταφέρουν τη γύρη από το ένα φυτό στο άλλο.

## Ανθοφόροι οφθαλμοί
Τα άνθη προέρχονται από τους ανθοφόρους οφθαλμούς που είναι διαφορετικοί από τους βλαστοφόρους. Άλλοτε τα άνθη εκφύονται απευθείας από βλαστό και λέγονται επιφυή, και άλλοτε ενώνονται με το βλαστό με στέλεχος που λέγεται ποδίσκος (κοινώς, κοτσάνι) και δεν πρέπει να συγχέεται με το μίσχο των φύλλων. 

[thumb|left|120px|Τα χρώματα και το [νέκταρ των ανθών προσελκύουν τα έντομα τα οποία μεταφέρουν τη γύρη σε άλλα άνθη επιτυγχάνοντας τη γονιμοποίηση, όπως η μέλισσα.]]
Το άνθος συνίσταται από στήμονες, ύπερο και τα καρπόφυλλα. Στην περίπτωση ανθέων με ύπερο, στη βάση του άνθους υπάρχει και μια ωοθήκη. Το άνθος αποτελείται συνήθως από ένα ανθικό άξονα ή μια ανθοδόχη και από περιάνθια τμήματα μη αναπαραγωγικά (σέπαλα και πέταλα) που περιβάλλουν τους στήμονες και τα καρπόφυλλα. Κύρια λειτουργία τους είναι η αναπαραγωγή, δηλαδή η παραγωγή σπόρων.

## Ανθόρροια
Η ανθόρροια είναι πάθηση των φυτών που εκδηλώνεται με την πτώση των λουλουδιών, αμέσως μετά τη γονιμοποίηση τους. Τα αίτια που την προκαλούν είναι η κακή σύσταση των αρσενικών μερών του άνθους, η κακή σύσταση των θηλυκών μερών του άνθους, οι κλιματολογικές συνθήκες, επιβλαβείς είτε για το φυτό είτε για τη γύρη (όπως βροχές, ξηρασία, απότομη πτώση της θερμοκρασίας της ατμόσφαιρας κατά την άνθηση), καθώς και η προσβολή του φυτού από παθογόνους οργανισμούς. Σε ανθόρροια οδηγεί και η κακή διατροφή του φυτού. 

## Παραπομπές


## Εξωτερικοί σύνδεσμοι
* 
* 

Ανθος
Γεννητικά όργανα

μικρογραφία|249x249εσ|Τα σεξουαλικά όργανα μιας γυναίκας και ενός άνδρα

**Γεννητικά όργανα** θεωρούνται τα μέρη του σώματος που συντάσουν το σύστημα αναπαραγωγής ενός σύνθετου οργανισμού. Χωρίζονται σε εσωτερικά και εξωτερικά, ανάλογα με τη θέση τους εντός ή εκτός του σώματος, αν έρχονται δηλαδή σε επαφή με το εξωτερικό περιβάλλον ή όχι.

Τα εξωτερικά γεννητικά όργανα του άνδρα είναι το πέος και το όσχεο (ο θύλακας των όρχεων) και τα εσωτερικά οι όρχεις, η επιδιδυμίδα, ο σπερματικός πόρος και ο προστάτης. Της γυναίκας εξωτερικό γεννητικό όργανο είναι το αιδοίο και εσωτερικά ο κόλπος, η μήτρα, οι ωοθήκες και οι σάλπιγγες.
Φαβορίτα (Όπερα)

Με το όνομα **Φαβορίτα** φέρεται κλασσική όπερα τετράπρακτη που έχει ως υπόθεση το δραματικό έργο του Ντ΄ Αρνώ "Ο Κόμης ντε Κομένζ" σε μουσική του Γκαετάνο Ντονιτσέττι. Ανέβηκε για πρώτη φορά στην Όπερα του Παρισιού το 1840. Το έργο εκτυλίσσεται στη Καστίλη περί το 1340.

## Υπόθεση έργου
Ο Νεαρός άρχοντας Φερνάνδος, ερωτευμένος με την ωραία Ελεονόρα ή Λεονόρα ντε Γκούζμαν την νυμφεύεται αγνοώντας ότι είναι ευνοούμενη του Βασιλέως της Καστίλης Αλφόνσου. Όταν όμως αποκαλύπτει την αλήθεια, ο υπερήφανος ευπατρίδης θραύει το ξίφος του, παραιτείται των τίτλων του και καταφεύγει σε Μοναστήρι για να κρύψει τον πόνο του.
Η Λεονόρα τον αναζητά, τον ανακαλύπτει, απολογείται στο σύζυγό της και τελικά αποθνήσκει αφού προηγουμένως είχε λάβει τη συγγνώμη του.

## Σημείωση
Το έργο αυτό ήταν ένα από τα περιφημότερα έργα του Ντονιτζέτι αφού για πολύ μακρά περίοδο γνώρισε θριάμβους στα μεγάλα λυρικά θέατρα που ανεβάσθηκε. Το ίδιο έργο φέρεται και με τον τίτλο "Η Ευνοούμενη του Βασιλέως".

## Παραπομπές


## Εξωτερικοί σύνδεσμοι
* 

Κατηγορία:Όπερες του Γκαετάνο Ντονιτσέττι
Κατηγορία:Όπερες στη γαλλική γλώσσα
Σπαρμός Λάρισας

Ο **Σπαρμός**, που ανήκει στη Δημοτική Ενότητα Ολύμπου του Δήμου Ελασσόνας, απέχει από την Ελασσόνα 20 χιλιόμετρα και 60 χιλιόμετρα από τη Λάρισα. Είναι χτισμένος σε υψόμετρο 670 μέτρων. Ως την ημέρα της απελευθέρωσης από τους Γερμανούς, ήταν χτισμένος στη νότια πλαγιά της Μονής Αγίας Τριάδος. Το 1955 το χωριό ενσωματώθηκε και συνυπάρχει με την Ολυμπιάδα. Έχει πληθυσμό 150 κατοίκους.

Οι κάτοικοι του χωριού ασχολούνται με τη γεωργία και την κτηνοτροφία και τηρούν πιστά τις παραδόσεις και τα έθιμα του τόπου τους.

Για τους επισκέπτες, πολύ μεγάλο ενδιαφέρον παρουσιάζει ο ναός της Αγίας Τριάδας (Μονή Σπαρμού) που πανηγυρίζει τη μέρα του Αγίου Πνεύματος με πλήθος κόσμου και εκδηλώσεων.

## Το μοναστήρι του Σπαρμού
 
Η Μονή είναι χτισμένη σε υψόμετρο 1.000 μέτρων στη νότια πλευρά του Ολύμπου. Ιδρύθηκε τον 13ο αιώνα και έλαβε το όνομα του από το Βυζαντινό οικισμό, Σφαρημό. Έχει εξαιρετικές τοιχογραφίες, ανέδειξε αξιόλογους λόγιους μοναχούς (όπως ο Ιωνάς Σπαρμιώτης) και υπήρξε καταφύγιο κλεφτών και ανταρτών του Ολύμπου. Η μονή ανακαινίσθηκε τα τελευταία χρόνια και αναβιώνει με μοναστική αδελφότητα. Στο δρόμο προς το μοναστήρι υπάρχει πλατανόδασος στις όχθες του ποταμού, ιδανικό για εκδρομή και αναψυχή.
 
## Διαδρομές
Από το Σπαρμό ξεκινάει ο δρόμος που οδηγεί στο χιονοδρομικό κέντρο Ολύμπου στη θέση "Βρυσοπούλες", σε υψόμετρο 1.800 μέτρων. Εκεί υπάρχει και ορειβατικό καταφύγιο που λειτουργεί όλο το χρόνο, ενώ υπάρχει και καταφύγιο ανάγκης λίγο ψηλότερα (2450 μέτρα). Εξαιρετική διαδρομή για ορειβάτες και φυσιολάτρες είναι από το καταφύγιο ως την κορυφή Άγιος Αντώνιος (2815 μέτρα), με εξαίρετη θέα.

## Πηγές
:*Η αρχική έκδοση του άρθρου προήλθε από το site [http://www.elassona.com.gr/m_eparxia/sparmos/index.php www.elassona.com.gr] κατόπιν άδειας.*
*Επαρχία Ελασσόνας - Ιστορία Σπαρμού

Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Νέα Αλικαρνασσός Ηρακλείου

Η **Νέα Αλικαρνασσός** είναι προάστιο του Ηρακλείου, έδρα ομώνυμης Κοινότητος και ιστορική έδρα του Δήμου Ηρακλείου στην Περιφερειακή Ενότητα Ηρακλείου της Κρήτης και ανήκε στην Επαρχία Τεμένους.

## Γεωγραφικά - Γενικά στοιχεία
Η Νέα Αλικαρνασσός είναι κτισμένη σε υψόμετρο 25 μέτρα, στην ανατολική συνέχεια του Ηρακλείου.  Αποτελεί την έδρα του τέως δήμου Νέας Αλικαρνασσού, που υπήρξε δεύτερος σε πληθυσμό δήμος του νομού Ηρακλείου. Ο οικισμός δημιουργήθηκε το 1922 από Έλληνες Μικρασιάτες πρόσφυγες από την Αλικαρνασσό της νοτιοδυτικής Μικράς Ασίας. Για τον λόγο αυτό έδωσαν το όνομα *Νέα Αλικαρνασσός* στον οικισμό που δημιούργησαν. Στη Νέα Αλικαρνασσό βρίσκεται το Διεθνές αεροδρόμιο Ν. Καζαντζάκης του Ηρακλείου, οι φυλακές του Ηρακλείου, η Σχολή Εφέδρων Αξιωματικών (Στρατόπεδο του Δασκαλογιάννη), η Βιομηχανική Περιοχή Ηρακλείου καθώς και οι αθλητικές εγκαταστάσεις του Κλειστού Αλικαρνασσού και τού γηπέδου της τοπικής ομάδας του Ηροδότου. Το αστικό Κ.Τ.Ε.Λ. Ηρακλείου εκτελεί δρομολόγια προς τη Ν. Αλικαρνασσό. Η Νέα Αλικαρνασσός έχει ρυμοτομία με βάση το Ιπποδάμειο σύστημα και αποτελεί το ανατολικό όριο της πόλης του Ηρακλείου. Ο πρώην Δήμος Νέας Αλικαρνασσού συνενώθηκε με τον Δήμο Ηρακλείου το 2011. Σήμερα αποτελεί κοινότητα. Στην πόλη βρίσκονται 5 Δημοτικά Σχολεία, 7 νηπιαγωγεία, Γυμνάσιο και Λύκειο, ΚΕΠ και άλλες υπηρεσίες.

## Ιστορικά στοιχεία
Η Νέα Αλικαρνασσός ιδρύθηκε το 1925 ως κρατικός οικισμός για τη στέγαση των προσφύγων από τη Μικρά Ασία. Παράλληλα, δημιουργήθηκαν και άλλες περιοχές προσφύγων, όπως το Ατσαλένιο, οι Κλαζομενές κ.α. που εντάχθηκαν στο Δήμο Ηρακλείου από την αρχή. Οι τελευταίοι είχαν εγκαταλείψει τις πατρίδες τους το 1914 και το 1922. Η πατρίδα τους ήταν η Αλικαρνασσός της Μικράς Ασίας.

## Διοικητικά στοιχεία
Ως οικισμός αναφέρεται επίσημα το 1926 στο ΦΕΚ 186Α - 07/06/1926 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και το πρόγραμμα Κλεισθένης Ι μαζί με τον Άγιο Ιωάννη αποτελούν την Κοινότητα Νέας Αλικαρνασσού που υπάγεται στη δημοτική ενότητα Νέας Αλικαρνασσού του δήμου Ηρακλείου και σύμφωνα με την απογραφή 2011 έχει 12.925 κατοίκους.

## Παραπομπές


## Πηγές
* 

Αλικαρνασσος
Αλικαρνασσος
Κατηγορία:Δήμος Νέας Αλικαρνασσού
Κατηγορία:Δήμος Ηρακλείου Κρήτης
Κόκκινα βέλη

Τα **Κόκκινα βέλη** (αγγλικά: **Red Arrows ή Royal Air Force Aerobatic Team**) είναι ένα ακροβατικό αεροπορικό σμήνος της Βασιλικής Βρετανικής αεροπορίας (RAF). Δημιουργήθηκε το 1964 από την συγχώνευση πολλών ανεπίσημων ακροβατικών ομάδων της RAF. Το "σήμα κατατεθέν" τους είναι το κόλπο που ονομάζουν Διαμάντι. Έχουν φτάσει να κάνουν επιδείξεις παγκοσμίως σε περισσότερες από πενήντα χώρες ενώ θεωρούνται οι πιο δημοφιλής και επιδέξιοι μαζί με τους Blue Angels.

## Πιλότοι
Από το 1966 και μετά η *Red Arrows* είναι εννεαμελές πλήρωμα. Ο πιλότος θα πρέπει να έχει συμμετάσχει σε τουλάχιστον ένα κύκλο αποστολών στην πρώτη γραμμή της μάχης με ένα πολεμικό αεροπλάνο, ενός εκ των Tornado, Harrier ή Jaguar, να έχει βαθμολογηθεί με βαθμό άνω του μετρίου και να έχει περισσότερες από 1500 ώρες πτήσεις. Ακόμα και αν πληροί τα κριτήρια αυτά, θα είναι δύσκολο να επιλεγεί κάποιος, καθώς κάθε χρόνο υπάρχουν περίπου σαράντα αιτήσεις. Ο πιλότος μένει στην ομάδα για τρία χρόνια. Η ομάδα δεν έχει αναπληρωματικό πιλότο και αν κάποιος δεν μπορεί να πετάξει, η επίδειξη γίνεται με οκτώ πιλότους.

Επικεφαλής της ομάδας αυτή την σεζόν είναι ο ελληνικής καταγωγής βρετανός επισμηναγός Ντίκι Πατούνας. 

## Το αεροπλάνο
Το αεροπλάνο των επιδείξεων είναι τύπου BAE Hawk.

Χαρακτηριστικά:

* Κινητήρας: 1 Rolls-Royce/Turbomeca Adour turbofan
* ανοιγμα φτερών: 9.39 μ
* μήκος: 11.85 μ
* ύψος: 4.0 μ
* ταχύτητα (σε επιπεδο θαλάσσης): περίπου 1000χλμ/ω
* μέγιστος ύψος: 40,000 πόδια (15.900 μ)
* βαρός (χωρίς φορτίο): 3.630 κιλά
* μέγιστο βάρος: 8.330 κιλά

## Επίδειξη
Τα κόκκινα βέλη ως τώρα έχουν κάνει περίπου 4000 επιδείξεις σε 52 χώρες. Η επίδειξη έχει διάρκεια 22 λεπτά και περιλαμβάνει συνολικά 23 φιγούρες. Οι πιο γνωστές φιγούρες είναι το διαμάντι και η καρδιά που περνάει από μέσα της ένα βέλος.

Στην Ελλάδα ως τώρα έχουν κάνει τρεις επιδείξεις και οι τρεις στο Φλοίσβο του Π. Φαλήρου. Η πρώτη έγινε στις 6 Σεπτεμβρίου του 2005 και ήταν για τον εορτασμό του προστάτη της Πολεμικής Αεροπορίας Αρχαγγέλου Μιχαήλ, στα πλαίσια της διοργάνωσης Αρχάγγελος 2005, ενώ η δεύτερη έγινε την 1 Ιουνίου του 2006 και η τρίτη στις 18 Μαϊου του 2024. Στις 23 Μαρτίου 2010, κατά τη διάρκεια επίδειξης λίγο έξω από το αεροδρόμιο Καστελίου, στο Ηράκλειο Κρήτης, ένα από BAE Hawk του ακροβατικού σμήνους συνετρίβη, χωρίς όμως θύματα.

## Παραπομπές


## Εξωτερικοί σύνδεσμοι

*Επίσημη σελίδα
Τζος Χάρτνετ

[thumb|260px|Ο Τζος Χάρτνετ στην ταινία [Αμαρτωλή Πόλη.]]
**Ο Τζος Χάρτνετ** (), (γενν. 21 Ιουλίου 1978) είναι Αμερικανός ηθοποιός.

## Βιογραφία
Ο Χάρτνετ γεννήθηκε στο Σαν Φρανσίσκο, της Καλιφόρνια στις 21 Ιουλίου 1978. Τον μεγάλωσε ο πατέρας του, Ντάνιελ Χάρτνετ, και η θετή μητέρα του, Μόλυ. Η  μητέρα του γύρισε στη γενέτειρά της στο Σαν Φρανσίσκο μετά το διαζύγιό της από τον πατέρα του. Έχει τρία μικρότερα αδέρφια, την Τζέσικα, τον Τζέικ και τον Τζο. Μεγάλωσε στο Saint Paul της Μινεσότα και πήγε σε Καθολικό σχολείο. Στο γυμνάσιο έπαιξε τον Χακ Φιν στη σχολική θεατρική παράσταση. Στο λύκειο έπαιξε αμερικάνικο ποδόσφαιρο, αλλά τα παράτησε λόγω τραυματισμού στο αριστερό γόνατο. Ξεκίνησε την ενασχόλησή του με την υποκριτική στο *Youth Performance Company* στη Μινεάπολη.  
Επίσης φοίτησε στο Purchase College, στη Νέα Υόρκη.

## Καριέρα
Τον Απρίλιο του 1997, ο Χάρτνετ έπαιξε το ρόλο του Μάικλ Φιτζέραλντ στην Αμερικανική τηλεοπτική σειρά *[[Cracker]]*. Έπαιξε επίσης σε μικρές θεατρικές παραγωγές και τηλεοπτικά διαφημιστικά σποτ, ώσπου τον διάλεξαν για τον ρόλο του γιου της Τζέιμι Λι Κέρτις στην ταινία  *Halloween: H20*, το 1998.

Από τότε έχει μια σταθερή κινηματογραφική πορεία, με πρωταγωνιστικούς ρόλους σε αρκετές επιτυχημένες ταινίες του Χόλιγουντ, όπως *The Faculty*, *Black Hawk Down* (*Μαύρο γεράκι, η κατάρριψη*), *[[Περλ Χάρμπορ (ταινία)|Περλ Χάρμπορ]]*, *The Virgin Suicides* (*Αυτόχειρες παρθένοι*).

## Φιλμογραφία
* *Gunslinger* (2011)
* *Bunraku* (2010)
* *I Come With The Rain* (*Ο Επισκέπτης της Βροχής*) (2009)
* *August* (*August - Το Μεγάλο Ρίσκο*) (2008)
* *30 Days Of Night* (*30 Μέρες Νύχτα*) (2007)
* *Resurrecting The Champ* (*Η Αναβίωση ενός Θρύλου*) (2007)
* *The Black Dahlia* (*[[Η Μαύρη Ντάλια (ταινία)|Η Μαύρη Ντάλια]]*) (2006) 
* *Lucky Number Slevin (*Το Στοίχημα του Σλέβιν*) ([[2006]])
* *Mozart And The Whale* (*Ο Μότσαρτ και η Φάλαινα*) ([[2005]])
* *Sin City* (*Αμαρτωλή Πόλη*) ([[2005]])
* *Wicker Park* (*Χωρίς αναστολές*) ([[2004]])
* *Hollywood Homicide* (*Οι μπάτσοι του Χόλιγουντ*) ([[2003]]) 
* *40 Days and 40 Nights* (*40 μέρες και 40 νύχτες*) ([[2002]]) 
* *The Same* ([[2001]]) 
* *Black Hawk Down* (*Μαύρο γεράκι, η κατάρριψη*) ([[2001]])
* *O* ([[2001]])
* *Pearl Harbor* (*Περλ Χάρμπορ*) ([[2001]]) 
* *Town & Country* (*Αιτία διαζυγίου*) ([[2001]]) 
* *Blow Dry* ([[2001]])
* *Member* ([[2001]])
* *Here on Earth* ([[2000]]) 
* *The Virgin Suicides* (*Αυτόχειρες παρθένοι*) ([[1999]]) 
* *The Faculty* (*Η εισβολή*) ([[1998]]) 
* *Debutante* ([[1998]]) 
* *Halloween H20: 20 Years Later* ([[1998]]) 
* *Cracker'' (τηλεοπτική σειρά) (1997)

## Παραπομπές


## Εξωτερικοί σύνδεσμοι

*O Τζος Χάρτνετ στο Internet Movie Database
*Absolute Josh Hartnett || The Premiere Unofficial Social Network For Josh !
*Lucky Number Josh || Your Ultimate Fan Site for Josh Hartnett
*Ιστοσελίδα θαυμαστών

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Εσθονικά κέρματα ευρώ

Το ευρώ (**EUR** ή **€**) είναι το κοινό νόμισμα δεκαεπτά κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις δεκαεπτά χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή. Η Εσθονία συμμετέχει στην Ευρωζώνη από την 1η Ιανουαρίου του 2011.

Τα **εσθονικά κέρματα ευρώ** έχουν ένα κοινό σχέδιο σε όλα τα νομίσματα. Είναι δημιουργία του Lembit Lõhmus και απεικονίζει χάρτη της χώρας και τη λέξη Eesti (Εσθονία), περιστοιχισμένα από δώδεκα αστέρια. Το σχέδιο αυτό προκρίθηκε από τηλε-ψηφοφορία πολιτών μεταξύ δέκα διαφορετικών σχεδίων το Δεκέμβριο του 2004.

## Η εθνική πλευρά των εσθονικών κερμάτων ευρώ

## Αναμνηστικά κέρματα ευρώ

Η Εσθονία δεν έχει ακόμη εκδώσει αναμνηστικά κέρματα. 



## Δείτε επίσης
* Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

* Ευρωπαϊκή Κεντρική Τράπεζα
* Κεντρική Τράπεζα της Εσθονίας
* Τα σχέδια που τέθηκαν σε ψηφοφορία
* Το σχέδιο εσθονικών νομισμάτων που επικράτησε

Κατηγορία:Κέρματα ευρώ ανά χώρα έκδοσης
Κατηγορία:Οικονομία της Εσθονίας
Δήμος Κουφαλίων

Ο **Δήμος Κουφαλίων**  ήταν Δήμος του Νομού Θεσσαλονίκης.  Με την εφαρμογή του προγράμματος Καλλικράτης καταργήθηκε και εντάχθηκε στον δήμο Χαλκηδόνος. Βρισκόταν  40 χιλιόμετρα Βορειοδυτικά της πόλης της Θεσσαλονίκης, κοντά στο ποταμό Αξιό. Αποτελούνταν από τα δημοτικά διαμερίσματα των Κουφαλίων και του Προχώματος.

Σύμφωνα με την απογραφή του 2011 ο Δήμος Κουφαλίων είχε πραγματικό πληθυσμό 10.495 κατοίκους.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** Δ.Δ. Κουφαλίων ** [ 8.057 ]
::* τα Κουφάλια [ 7.766 ]
::* οι Εργατικές Κατοικίες [ 291 ]
: ** Δ.Δ. Προχώματος ** [ 2.438 ]
::* ο Ακροπόταμος [ 596 ]
::* ο Καστανάς [ 625 ]
::* το Πρόχωμα [ 1.217 ]

Τα Κουφάλια με το νόμο του Καλλικράτη, ενώθηκαν με τους δήμους Χαλκηδόνας και Αγίου Αθανασίου. Ο νέος δήμος ονομάστηκε δήμος Χαλκηδόνας με έδρα τα Κουφάλια και ιστορική έδρα τη Γέφυρα.

## Δήμαρχοι Κουφαλίων
Ο δήμος συστάθηκε στις 26 Σεπτεμβρίου 1946. Νωρίτερα λειτούργησε ως κοινότητα από το 1918 (νομού Θεσσαλονίκης 1918-1920 και 1929-46 και Πέλλης από το 1920 ως το 1929)  ως το 1946.

### Κοινοτάρχες
*194?-1943 Δημ. Ποτσίδης (πρόεδρος της Κοινότητας Κουφαλίων). Εκτελέστηκε από τους αντάρτες του ΕΛΑΣ τον Αύγουστο του 1943.

### Δήμαρχοι

## Παραπομπές


## Εξωτερικοί σύνδεσμοι
*Επίσημη ιστοσελίδα του Δήμου Κουφαλίων

Κ
Σονάτα

Η **σονάτα** είναι πολυμερής οργανική μορφή. Κατ' εξοχήν μορφή της είναι η **σόλο σονάτα**, για ένα σολιστικό όργανο, η σονάτα για δύο ή περισσότερα όργανα, η Συμφωνία, που είναι σονάτα για ορχήστρα και το Κοντσέρτο, σονάτα για σόλο όργανο και ορχήστρα. 

Πρωτοεμφανίστηκε τον 16ο αι., χωρίς σταθερή μουσική μορφή. Ήταν όμως οργανωμένη σε τμήματα, κάτι που επέτρεψε τη μεταγενέστερη εξέλιξή της. 

## Σονάτα στην περίοδο του Μπαρόκ
Στην περίοδο του Μπαρόκ υπήρχαν δύο βασικοί τύποι σονάτας για περισσότερα όργανα:
* η **σονάτα δωματίου** (sonata da camera), με Πρελούδιο και χορευτικά μέρη
* η **εκκλησιαστική σονάτα** (sonata da chiesa), με εναλλαγή αργό-γρήγορο-αργό-γρήγορο.
Από την εποχή του Μπαρόκ υπήρχε και η **σόλο σονάτα**, για ένα όργανο.

## Κλασική σονάτα
Η **κλασική σονάτα** έχει 3 ή 4 μέρη, με την εξής ακολουθία:

### Πρώτο Μέρος
*Δείτε επίσης: [[Φόρμα σονάτας]]*

Το περισσότερο χαρακτηριστικό και με τον υψηλότερο βαθμό οργάνωδης μέρος της μορφής σονάτας είναι το πρώτο. Συνήθως έχει γρήγορη ρυθμική αγωγή, όπως allegro, και μερικές φορές ακολουθείται από μια εισαγωγή. Η δομή του πρώτου μέρους της σονάτας έχει πολλές ονομασίες, όπως μορφή της πρώτης κίνησης, μορφή σονάτα ή φόρμα σονάτας. Το πρώτο μέρος της σονάτας αποτελείται από την Έκθεση, την Ανάπτυξη και την Επανέκθεση.  

### Δεύτερο Μέρος
Το δεύτερο μέρος της σονάτας, είναι συχνά το αργό μέρος σε αντίθεση με το γρήγορο που προηγείται. Έχει μελωδικό χαρακτήρα και δίνει στον συνθέτη την ευκαιρία να φανερώσει τη λυρική όψη της μουσικής του τέχνης. Τις περισσότερες φορές είναι ένα andante ή ένα adagio με τριμερή μορφή Α-Β-Α ή με τη μορφή θέμα και παραλλαγές. 

### Τρίτο Μέρος
Το τρίτο μέρος της κλασικής σονάτας είναι ένα μινουέτο και τρίο. Ο μεγαλοπρεπής του τρίσημος ρυθμός του (3/4), μεταδίδει τη γοητεία μιας αριστοκρατικής εποχής. Η ρυθμική αγωγή κυμαίνεται από τον αργό και επιβλητικό χαρακτήρα (largo κ.ά.) έως τον εύψυχο και ενεργητικό (vivace κ.ά.). Στη συνολική δομή του μέρους η μορφή του είναι τριμερής (μινουέτο-τρίο-μινουέτο). Ο Μπετόβεν αντικατέστησε το μινουέτο με το ορμητικό σκέρτσο. Διαφέρει από το μινουέτο στη γρήγορη κίνηση και στο νευρώδη ρυθμό. 

### Τέταρτο Μέρος
Ο κλασικός κύκλος σονάτα ολοκληρώνεται συχνά με ένα rondo, μέρος ζωηρό. Διακριτικό του στοιχείο είναι η επάνοδος κάθε φορά του κεντρικού θέματος μετά την εναλλαγή τουμε αντιθετικά στοιχεία. 

Ήδη ο Λούντβιχ βαν Μπετόβεν πειραματίστηκε με αρκετές καινοτομίες στις σονάτες του, όπως οι σονάτες 13 και 14 "quasi una fantasia", η οι τελευταίες σονάτες, στις οποίες προσέθεσε φούγκες. Από την εποχή του ρομαντισμού η σονάτα διαφοροποιήθηκε αρκετά. Ενδεικτικό παράδειγμα είναι η ενιαία σονάτα για πιάνο του Φραντς Λιστ.

## Παραπομπές


Κατηγορία:Μουσική μορφολογία
Βιγιαρρομπλέδο

Το **Βιλλαρροβλέδο** (ισπ.: Villarrobledo) είναι μια ισπανική πόλη στην επαρχία Αλμπαθέτε, στην αυτόνομη περιοχή της Καστίλλη-Λα Μάντσα.

## Φωτογραφίες


Image:circulo.jpg|Círculo Mercantil e Industrial
Image:Puerta_Renacentista.jpg|Puerta Renacentista de San Blas
Image:Viña_Rock_2001.jpg|Festival Viña Rock
Image:Puerta_Gotica.jpg|Puerta Gótica de San Blas
Image:Iglesiamoharras.jpg|Iglesia de Moharras
Image:Encantada.jpg|Cerro de La Encantá
Image:Ayuntamiento_Villarrobledo.jpg|Ayuntamiento
Image:Enrique_Arce.jpg|Casa solariega
Image:Paquetes2005.jpg|Chirigota del Carnaval
Image:Moharras1855.jpg|Cristo de las Injurias
Image:Jesús_de_Medinaceli.jpg|Jesús de Medinaceli
Image:Detalle_Círculo.jpg|Cúpula del Círculo Mercantil


## Παραπομπές

## Εξωτερικοί σύνδεσμοι
*Tourist office 
*Carnival of Villarrobledo
*Holy Week of Villarrobledo
*Villarrobledo from the sky
*Villarrobledo in DMOZ 

Κατηγορία:Πόλεις της Ισπανίας
Κατηγορία:Καστίλη-Λα Μάντσα
Πλούτος (κωμωδία)

thumb|right|210px|Ο Διόνυσος και ο Πλούτος δεξιά που κρατά μια κούπα σε μορφή κεράτου
Ο **Πλούτος** είναι η τελευταία σωζόμενη κωμωδία του Αριστοφάνη. Γράφτηκε το 388 π.Χ., σηματοδοτώντας το πέρασμα από την Αρχαία στη Νεότερη Αττική Κωμωδία.
## Υπόθεση
Στην κωμωδία αυτή ο Αριστοφάνης διακωμωδεί την κακή διανομή του πλούτου, ο οποίος, επειδή είναι τυφλός, πηγαίνει στους κακούς. Αλλά ένας χρηστός πολίτης, ο Χρεμύλος, μαζί με τον τετραπέρατο δούλο του Καρίωνα, περιθάλπουν τον τυφλό θεό Πλούτο, τον οποίο από μικρή ηλικία τιμώρησε ο Δίας για να αποφεύγει τους δίκαιους, τους σοφούς και τους έντιμους. Ο Θεός Πλούτος λοιπόν ξαναβρίσκει το φως του, μετά τη γιατρειά που του προσφέρουν ο Χρεμύλος με τον δούλο του. Εκείνος δίνει τα πλούτη του στους αγαθούς και κάνει φτωχούς τους κακούς. Στην κωμωδία αυτή ο ποιητής δε διακωμωδεί ορισμένα πρόσωπα, αλλά και καταστάσεις και άτομα, όπως στις "Εκκλησιάζουσες". Γι' αυτό με τις δύο αυτές κωμωδίες ο Αριστοφάνης περνά από την αρχαία στη μέση κωμωδία.

## Κοινωνικό πλαίσιο
Έτσι, με την ανατροπή της καθεστηκυίας τάξης πραγμάτων, στήνεται ένα γαϊτανάκι, το οποίο αποτυπώνει στη σκηνή ένα μωσαϊκό της κοινωνίας της εποχής του Αριστοφάνη, που στη δίψα της για πλούτο μοιάζει τόσο με τη δική μας. Η βασική αντίθεση, στην οποία στηρίζεται το έργο, προβάλλεται από τον επιρρηματικό αγώνα ανάμεσα στον Χρεμύλο και την Πενία, με την τελευταία να ενσαρκώνει την ανάγκη που οδηγεί τον άνθρωπο στην καθημερινή δουλειά για την επιβίωση σαρκάζοντας τη φτώχεια των ημερών του Αριστοφάνη.

## Μεταφράσεις
*Εκδόσεις Γαβριηλίδη, μετάφραση Πάνος Κυπαρίσσης, ISBN 9603368172
*Εκδόσεις Σαββάλα, μετάφραση	Νικολαΐδου Ελένη, Φράγκου Μαρία, Κουφοβασίλης Πέτρος, Κάτσικας Χρήστος, ISBN 	9604609742
*Εκδόσεις ΚΑΚΤΟΣ, μετάφραση Τάσος Ρούσος, ISBN 	9603520853
*Εκδόσεις ΠΑΤΑΚΗ, μετάφραση Κ.Χ. Μύρης, ISBN 	960-16-1137-1
*Εκδόσεις ΠΑΤΑΚΗ, μετάφραση Γιάννης Βαρβέρης, ISBN 9789601603544
*Ιδιωτική έκδοση, μετάφραση Ανδρέας Ζούλας, ISBN 9609835074
*Εκδόσεις Παπαδόπουλος, μετάφραση Μανδηλαράς Φίλιππος, Καπατσούλια, Ναταλία, ISBN 9789604842766
*Εκδόσεις ΟΜΒΡΟΣ, μετάφραση Κυπαρίσσης Πάνος, ISBN 9789608086401
*Εκδόσεις Ζήτρος, μετάφραση Κωνσταντίνος Ζήτρος, Θεόδωρος Μαυρόπουλος ISBN 9789604630325
*Εκδόσεις Καστανιώτη, μετάφραση Παύλος Μάτεσις, ISBN 	9789600318838

## Εξωτερικοί σύνδεσμοι

Κατηγορία:Κωμωδίες του Αριστοφάνη
Πορτογαλικά κέρματα ευρώ

μικρογραφία|Πορτογαλικό κέρμα του ενός ευρώ (1 €).                                                            Απεικονίζει την βασιλικιή σφραγίδα του 1144.
Το ευρώ (**EUR** ή **€**) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και η Πορτογαλία. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Τα **πορτογαλικά κέρματα ευρώ** απεικονίζουν τρεις διαφορετικές παραλλαγές του ίδιου θέματος για κάθε σειρά κερμάτων. Κοινό σημείο των παραλλαγών αυτών είναι ότι πρόκειται για βασιλική κεσαιωνική σφραγίδα του κράτους, μέσα σε έναν κύκλο αποτελούμενο από επτά κάστρα και πέντε οικόσημα, μαζί με τη λέξη «*Portugal*» (Πορτογαλία). Και οι τρεις συνθέσεις είναι δημιουργία του Vitor Manuel Fernandes dos Santos και φέρουν επιπλέον τα 12 αστέρια της Ευρωπαϊκής Ένωσης και το έτος κοπής.

## Η εθνική όψη των πορτογαλικών κερμάτων ευρώ



€ 0,01
€ 0,02
€ 0,05







Βασιλική σφραγίδα του 1134


**€ 0,10**
**€ 0,20**
**€ 0,50**







Βασιλική σφραγίδα του 1142


**€ 1,00**
**€ 2,00**
**Περιφέρεια € 2,00**




Η περιφέρεια φέρειτα επτά κάστρακαι τα πέντε οικόσημαπου εικονίζονταικαι στην εθνική όψη


Βασιλική σφραγίδα του 1144



## Αναμνηστικά κέρματα ευρώ

Η Πορτογαλία εξέδωσε μέχρι σήμερα το παρακάτω αναμνηστικό κέρμα των δύο ευρώ.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.



**2007**

Το αναμνηστικό νόμισμα φέρει την επιγραφή: «Tratado de Roma 50 anos» (ΣΥΝΘΗΚΗ ΤΗΣ ΡΩΜΗΣ 50 XPONIA), «EUROPA» και «Portugal» (Πορτογαλία)



## Δείτε επίσης
* Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

* Ευρωπαϊκή Κεντρική Τράπεζα
* Κεντρική Τράπεζα της Πορτογαλίας

Κατηγορία:Κέρματα ευρώ ανά χώρα έκδοσης
Κατηγορία:Οικονομία της Πορτογαλίας
Ισμέτ Ινονού

Ο **Ισμέτ Ινονού** (τουρκ.*Mustafa İsmet İnönü*, 24 Σεπτεμβρίου 1884 - 25 Δεκεμβρίου 1973), αρχικά Ισμέτ Πασάς, ήταν Τούρκος στρατιωτικός και πολιτικός. Γεννήθηκε στη Σμύρνη το 1884 και πέθανε στην Άγκυρα το 1973. Σπούδασε στη Στρατιωτική Σχολή στη Κωνσταντινούπολη απ΄ όπου και ακολούθησε αρχικά το στρατιωτικό στάδιο και στη συνέχεια το πολιτικό.

## Γενικά
Με το ξέσπασμα του Β΄ Βαλκανικού Πολέμου ο Ισμέτ πασάς κατόπιν εντολής του ιδίου του Σουλτάνου εισήλθε στο πόλεμο όπου προελαύνοντας ανακατέλαβε τμήματα της Ανατολικής Θράκης μεταξύ των οποίων και την Αδριανούπολη που είχαν καταληφθεί από τους Βουλγάρους. Κατά τη διάρκεια του Α΄ Παγκοσμίου Πολέμου ο Ισμέτ Πασάς όπως λεγόταν τότε πολέμησε στη Παλαιστίνη εναντίον των Αγγλικών δυνάμεων, στη συνέχεια υποχωρώντας έγινε αρχηγός του επιτελείου του Κεμάλ Ατατούρκ κατά τις εναντίον των Ρώσων επιχειρήσεις στην Ανατολική Τουρκία.

Κατά τη διάρκεια της ελληνικής μικρασιατικής εκστρατείας ήταν στενός συνεργάτης του Κεμάλ, μέλος του επαναστατικού επιτελείου και διοικητής του δυτικού μετώπου, όπου διεύθυνε τις περί το χωριό Ινονού μάχες, τον Δεκέμβριο του 1920, και τον Μάρτιο του 1921 από το οποίο χωριό έλαβε το προσωνύμιο και στη συνέχεια επίθετο, όταν αργότερα επιβλήθηκε από τον Κεμάλ με τις μεγάλες μεταρρυθμίσεις, η εφαρμογή των ονοματεπωνύμων.

Κατά τη διάρκεια της εκστρατείας Σαγγαρίου-Αγκύρας του Ελληνικού Στρατού τον Αύγουστο-Σεπτέμβριο του 1921 ηγήθηκε των κεμαλικών δυνάμεων ως αρχιστράτηγος του δυτικού μετώπου μαζί με τον ίδιο τον Κεμάλ Ατατούρκ, που ανέκοψαν την επίθεση του Ε.Σ και τον ανάγκασαν να επιστρέψει στις βάσεις του στο Εσκί-Σεχίρ.

## Πολιτική
Στενός πλέον συνεργάτης και αφοσιωμένος βοηθός του Κεμάλ ονομάσθηκε, με την ανακήρυξη της Δημοκρατίας στις 29 Οκτωβρίου του 1922, Πρωθυπουργός της Τουρκίας. Παρά ταύτα παρέμεινε στη θέση του πρωθυπουργού μέχρι το 1937 που παραιτήθηκε αιφνίδια. Ένα χρόνο μετά, το 1938 που πέθανε ο Κεμάλ, ο Ινονού εκλέχθηκε ομόφωνα Πρόεδρος της Δημοκρατίας διαδεχόμενος τον Κεμάλ στην αρχηγία του ΡΛΚ.

Ο Ινονού διατήρησε τη θέση του προέδρου μέχρι τις 22 Μαΐου του 1950 όταν η εθνοσυνέλευση που προήλθε από τις εκλογές του ίδιου μήνα, όπου ηττήθηκε κατά κράτος το ΡΛΚ, ψήφισε τον Τζελάλ Μπαγιάρ. Ο Ινονού αποσύρθηκε τότε από την πολιτική για δέκα χρόνια, όταν επέστρεψε το 1960 με το πραξικόπημα της ίδιας χρονιάς.

## Παρατηρήσεις
Ο Ισμέτ Ινονού ήταν εκείνος που υπέγραψε ως πληρεξούσιος της Τουρκίας τη Συνθήκη της Λωζάνης (1923) καθώς και το Σύμφωνο Φιλίας Ελλάδας Τουρκίας το 1930 στην Άγκυρα. Και τα δύο παραπάνω ιστορικά κείμενα υπεγράφησαν από πλευράς της Ελλάδας από τον Ελευθέριο Βενιζέλο.

## Παραπομπές


Κατηγορία:Πρόεδροι της Τουρκικής Δημοκρατίας
Κατηγορία:Πρωθυπουργοί της Τουρκίας
Κατηγορία:Πασάδες της Οθωμανικής Αυτοκρατορίας
Κατηγορία:Β΄ Βαλκανικός Πόλεμος
Ι
Κατηγορία:Τούρκοι βουλευτές
Δήμος Αιγείρας

thumb|right|280px|Το αρχαίο θέατρο Αιγείρας
Ο **Δήμος Αιγείρας** ήταν δήμος του Νομού Αχαΐας που συστάθηκε με το Πρόγραμμα Καποδίστριας από τη συνένωση παλαιότερων κοινοτήτων της περιοχής που αποτέλεσαν στη συνέχεια τα δημοτικά διαμερίσματα του δήμου. Λειτούργησε κατά την περίοδο 1997-2010, οπότε και καταργήθηκε με την εφαρμογή του Προγράμματος Καλλικράτης και εντάχθηκε ως Δημοτική Ενότητα στο νεοπαγή Δήμο Αιγιαλείας. Στην απογραφή του 2001 είχε (μόνιμο) πληθυσμό 3.107 κατοίκους.

Έδρα του δήμου ήταν η Αιγείρα.

## Γεωγραφικά στοιχεια
Αποτελούσε τον ανατολικότερο δήμο της Αχαΐας  και καταλάβαινε μια σχετικά μακρόστενη έκσταση από βορρά προς νότο με εμβαδόν 103.646 στρέμματα. Συνόρευε με τον Δήμο Ακράτας στα δυτικά, τον Δήμο Ευρωστίνης στα ανατολικά και τον Δήμο Φενεού στα νότια, με τους δύο τελευταίους να ανήκουν στην Κορινθία.

Στην περιοχή υπάρχουν κυρίως δάση, θαμνότοποι και αγροτικές εκτάσεις και λιγότερο βοσκότοποι. Υπολογίζεται ότι περίπου τα 13.500 στρέμματα γης αποτελούσε καλλιεργήσιμη γη. Το βόρειο άκρο της αποτελούσε το παραλιακό μέτωπο του δήμου και στην εκεί περιοχή εκβάλει ο ποταμός Κριός που πηγάζει από  τα ορεινά στην περιοχή του Περιθωρίου.

## Δημοτικά διαμερίσματα
Στο δήμο περιλαμβάνονταν τα παρακάτω δημοτικά διαμερίσματα και οικισμοί:
: **Δ.δ. Αιγείρας** -- η Αιγείρα [ 1.494 ]
: **Δ.δ. Αιγών** [ 365 ]
:* αι Αιγαί [ 62 ]
:* ο Αλμυρός [ 24 ]
:* ο Λαμπινός [ 279 ]
: **Δ.δ. Αμπελοκήπων** [ 320 ]
:* οι Αμπελόκηποι [ 245 ]
:* τα Παλιοκάτωνα [ 35 ]
:* τα Πιμπαίικα [ 40 ]
: **Δ.δ. Βελάς** -- η Βελά [ 42 ]
: **Δ.δ. Εξοχής** -- η Εξοχή [ 92 ]
: **Δ.δ. Μοναστηρίου** -- το Μοναστήριον [ 250 ]
: **Δ.δ. Οάσεως** -- η Όασις [ 67 ]
: **Δ.δ. Περιθωρίου** -- το Περιθώριον [ 132 ]
: **Δ.δ. Σελιάνας** -- η Σελιάνα [ 81 ]
: **Δ.δ. Σινεβρού** -- το Σινεβρόν [ 59 ]
: **Δ.δ. Χρυσανθίου** [ 205 ]
:* το Χρυσάνθιον [ 186 ]
:* η Κασάνεβα [ 19 ]

## Διατελέσαντες δήμαρχοι
* Δημήτριος Μυλωνάς: 1999 - 2010

## Παραπομπές και υποσημειώσεις


## Πηγές
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δήμου Αιγείρας (1997-2010). eetaa.gr. Ανακτήθηκε: 21/11/2017.
* Ε.Ε.Τ.Α.Α. - Διοικητικές μεταβολές Δήμου Αιγείρας (1835-1912). eetaa.gr. Ανακτήθηκε: 21/11/2017.
* Τουριστικός οδηγός Νομού Αχαΐας - Δήμος Αιγείρας. nea.gr. Ανακτήθηκε από το αρχειοθετημένο πρωτότυπο: 04/09/2016.
* aigeira.com Ενημερωτική πύλη της Ανατολικής Αιγιάλειας
* aigeira.gr
* Ιστορία των χωριών του Δήμου Αιγείρας, ιστολόγιο
* Συνοπτική επισκόπηση (απολογισμός) τής 83άχρονης διοικητικής πορείας τής Αιγείρας, ιστολόγιο
* Δημοτική Φιλαρμονική Αιγείρας «Ιωάννης Κοκονέτσης», ιστολόγιο
* Α.Ο. Παναιγειρατικός, ιστολόγιο

Κατηγορία:Δήμοι της περιφερειακής ενότητας Αχαΐας
*
Δ
Μάρμπουργκ

Το **Μάρμπουργκ** ή **Μαρβούργο** (γερμ. *Marburg*) είναι μια πόλη στο κρατίδιο της Έσσης στη Γερμανία. 
Η γεωγραφική θέση της είναι 50°48'36"Β, 8°46'15"Α. Ο πληθυσμός της ανέρχεται στους 79.240 κατοίκους. 

Το Μάρμπουργκ είναι διάσημο για τις μεσαιωνικές εκκλησίες του, ειδικά για την *Ελιζαμπετκίρχε* (Elisabethkirche), μια από τις δύο ή τρεις πρώτες καθαρώς γοτθικές εκκλησίες βόρεια των Άλπεων εκτός Γαλλίας, καθώς επίσης και για το κάστρο του Μάρμπουργκ (Marburger Schloss) στην κορυφή του βουνού δυτικά της πόλης. 
Η πόλη δεν είναι ένα «χωριό μουσείο» ή EuroDisney, αλλά μια ζωντανή πανεπιστημιακή πόλη.

## Ιστορία
### Ίδρυση και πρόωρη ιστορία
Όπως πολλοί οικισμοί, το Μάρμπουργκ αναπτύχθηκε στα σταυροδρόμια δύο σημαντικών μεσαιωνικών οδών: Ανατολής-Δύσης (Κολωνία - Πράγα) και Βορρά-Νότου (από τη Βόρεια Θάλασσα στις Άλπεις και προς την Ιταλία). Ο οικισμός προστατευόταν από ένα μικρό κάστρο που χτίστηκε τον 9ο ή 10ο αιώνα από τη δυναστεία των Γκίζο. Το Μάρμπουργκ ανακηρύχθηκε πόλη το 1140, όπως αποδεικνύεται από τα νομίσματα της. Από τους Γκίζο, έπεσε εκείνη την περίοδο στους κόμητες της Θουριγγίας, που κατοικούσαν στο Βάρτμπουργκ πάνω από το Άιζεναχ.

### Αγία Ελισάβετ

Το 1228 η χηρευάμενη κόμισσα (Landgräfin) της Θουριγγίας, Ελισάβετ, επέλεξε το Μάρμπουργκ ως έδρα της, δεδομένο ότι δεν είχε καλές σχέσεις με το γαμπρό της, τον νέο κόμη. Η κόμισσα αφιέρωσε τη ζωή της στους αρρώστους και θα γινόταν μετά από τον θάνατό της το 1231, ηλικίας 24, μια από τις πιο γνωστές Αγίες της Καθολικής Εκκλησίας, η Αγία Ελισάβετ της Ουγγαρίας. Αγιοποιήθηκε το 1235.
thumb|208px|right|Ναός Αγίας Ελισάβετ

## Ιός Μάρμπουργκ
Το όνομα της πόλης συνδέεται επίσης με ένα φιλοϊό, τον ιό Μάρμπουργκ, ο οποίος παρατηρήθηκε αρχικά και περιγράφηκε κατά τη διάρκεια μιας επιδημίας στην πόλη στους εργαζομένους στις βιομηχανικές εγκαταστάσεις της πόλης Bering-Werke, οι οποίες ιδρύθηκαν από τον πολίτη του Μάρμπουργκ και το πρώτο Νόμπελιστα στην ιατρική, Έμιλ φον Μπέρινγκ. Κατά τη διάρκεια της επιδημίας, δεκαεννέα άνθρωποι μολύνθηκαν και πέντε από αυτούς πέθαναν.

## Αξιοθέατα
* Ναός της Αγίας Ελισάβετ (*Elisabethkirche*)
* Άνω Πόλη (*Oberstadt*), ιστορικό κέντρο
* Κάστρο (*Schloss*)
* Παλιό Πανεπιστήμιο (*Alte Universität*)

## Διάσημοι καθηγητές και φοιτητές στο Μάρμπουργκ

* Μιχαήλ Λομονόσοφ
* Μπόρις Παστερνάκ
* Ρούντολφ Μπούλτμαν
* Ιωάννης Καλογήρου
* Γιόχαν Σούμπαρτ
* Κωνσταντίνος Σημίτης

## Πηγές


## Εξωτερικοί σύνδεσμοι

* Επίσημη ιστοσελίδα του Μάρμπουργκ
* old timber framing in Marburg

Κατηγορία:Κωμοπόλεις της Γερμανίας
Κατηγορία:Πόλεις της Έσσης
Κάσσελ (διοικητική περιφέρεια)

Η **διοικητική περιφέρεια Κάσσελ** () είναι μια από τις τρεις διοικητικές περιφέρειες του γερμανικού ομοσπονδιακού κρατιδίου της Έσσης και βρίσκεται στο βόρειο μέρος του κρατιδίου. Η πόλη του Κάσσελ αποτελεί τη μοναδική ανεξάρτητη αστική περιφέρεια (*Kreisfreie Stadt*) που βρίσκεται στην έκτασή της. Έχει 1.244.900 κατοίκους (31 Δεκεμβρίου 2006) και έκταση 8.288,92 χλμ². Πρόκειται για την μεγαλύτερη σε έκταση διοικητική περιφέρεια της Έσσης.

## Γειτονικές περιφέρειες και κρατίδια
Η διοικητική περιφέρεια Κάσσελ συνορεύει στον βορρά με την Κάτω Σαξονία και ανατολικά με τη Θουριγγία. Στον νότο έχει σύνορα με την περιφέρεια Ντάρμστατ, νοτιοδυτικά με την περιφέρεια Γκίσεν και στη δύση με το κρατίδιο της Βόρειας Ρηνανίας-Βεστφαλίας.

## Διοικητική διαίρεση
Στα πλαίσια περιφερειακής αναδιοργάνωσης κατά τη δεκαετία του 1970 η μέχρι τότε ανεξάρτητες αστικές περιφέρειες Φούλντα και Μάρμπουργκ ενσωματώθηκαν σε επαρχίες. 
Από τις 1 Ιανουαρίου 1981 η διοικητική περιφέρεια Ντάρμστατ διαιρείται σε έξι επαρχίες (*Landkreise*). Πέραν αυτών υπάρχει μια μονάχα ανεξάρτητη αστική περιφέρεια (*Kreisfreie Stadt*), ανεξάρτητη δηλαδή των επαρχιών. 

## Παραπομπές


## Εξωτερικοί σύνδεσμοι
* 
*  

Κατηγορία:Διοικητικές περιφέρειες της Πρωσίας
Κατηγορία:Δεύτερο επίπεδο NUTS της Ευρωπαϊκής Ένωσης
Κατηγορία:Βόρεια Έσση
Κατηγορία:Ανατολική Έσση
Κατηγορία:Διοικητικές περιφέρειες της Γερμανίας
Φρέντερικ Μπάλανταϊν

Ο **Σερ Φρέντερικ Μπάλ(λ)ανταϊν** (**Sir Frederick Nathaniel Ballantyne**, 1936-2020), ήταν ιατρός καρδιολόγος και ο Γενικός Κυβερνήτης του Αγίου Βικεντίου και των Γρεναδίνων από τις 2 Σεπτεμβρίου 2002 ως τις 31 Ιουλίου 2019. Βάσει του αξιώματος αποτελεί αντιπρόσωπο της Βασίλισσας και συνεργάζεται με τον Πρωθυπουργό και τα λοιπά μέλη της κυβέρνησης.

## Βιογραφία
Γεννήθηκε στις 5 Ιουλίου του 1936 και ήταν το μοναδικό παιδί της οικογένειάς του.

Σπούδασε Χημεία στο Πανεπιστήμιο Χάουαρντ (της Ουάσιγκτον, D.C.), και στη συνέχεια φοίτησε στο Κρατικό Ιατρικό Πανεπιστήμιο της Νέας Υόρκης (στις Συρακούσες).
Μετά την αποφοίτησή του εργάστηκε στο Γενικό Νοσοκομείο του Μόντρεαλ και στο Ρότσεστερ της Νέας Υόρκης.

Τιμήθηκε με το Τάγμα του Αγίου Μιχαήλ και του Αγίου Γεωργίου (GCMG). Τον Νοέμβριο του 2002 χρίστηκε Ιππότης (Σερ) από τη Βασίλισσα Ελισάβετ Β΄.

Τον Ιούνιο του 2009 στον Μπάλανταϊν απονεμήθηκε διδακτορικός τίτλος (D.Sc.) από το Πανεπιστήμιο των Δυτικών Ινδιών (UWI), ως μία από τις 16 προσωπικότητες της περιοχής με διακρίσεις στον τομέα τους.

Ο Μπάλλανταϊν αντικατέστησε τη Μόνικα Ντέικον, η οποία είχε οριστεί προσωρινά στο αξίωμα του Γενικού Κυβερνήτη όταν απεβίωσε ο Τσαρλς Άντρομπας.

Απεβίωσε σε ηλικία 83 ετών στις 23 Ιανουαρίου 2020.

## Παραπομπές


## Εξωτερικοί σύνδεσμοι
* 
* Περισσότερα στοιχεία

Κατηγορία:Γενικοί Κυβερνήτες του Αγίου Βικεντίου και Γρεναδίνων
Ραλφ Γκονσάλβες

Ο **Ραλφ Γκονσάλβες** (*Ralph Everard Gonsalves*, 1946-) είναι πολιτικός, πρωθυπουργός του Αγίου Βικεντίου και Γρεναδίνων από τις 29 Μαρτίου 2001 έως τις 28 Νοεμβρίου 2025. Αρχηγός του Εργατικού Κόμματος Ενότητας (σοσιαλδημοκρατικό), είναι γνωστός και με το ψευδώνυμο «σύντροφος Ραλφ». Επανεξελέγη στις εκλογές του 2005 , του 2010 , του 2015 και του 2020. Άσκησε την προεδρία της Καραϊβικής Κοινότητας από τις 3 Ιουλίου 2020 έως το 2021.

## Πολιτική καριέρα
Γεννήθηκε στις 8 Αυγούστου του 1946. Σπούδασε Πολιτικές επιστήμες στο Πανεπιστήμιο των Μπαρμπάντος και επίσης στο Πανεπιστήμιο του Μάντσεστερ, στην Αγγλία, όπου απέκτησε διδακτορικό τίτλο στη Διοίκηση. Έκανε επίσης νομικές σπουδές στο Gray’s Inn του Λονδίνου. Πέτυχε σαρωτική νίκη στις εκλογές του 2001 και σε αυτές του 2005. Ειδικότερα, το κόμμα του κατέλαβε 12 επί συνόλου 15 εδρών στο Κοινοβούλιο στις εκλογές του Μαρτίου του 2001 και εξασφάλισε τον ίδιο αριθμό εδρών και σε εκείνες του 2005.

## Καταγγελίες
Το 2008 αρνήθηκε τις εναντίον του καταγγελίες για το βιασμό μιας 36χρονης αστυνομικού που υπηρετούσε ως φρουρός στην οικία του. Ο Γκονσάλβες αθωώθηκε για την υπόθεση στις 4 Φεβρουαρίου του 2008. Η Αντιπολίτευση καταδίκασε το διορισμό του 35χρονου γιου του, Καμίλο, στο αξίωμα του πρεσβευτή της χώρας στα Ηνωμένα Έθνη.

## Επανεκλογές 2010, 2015 και 2020
Ο Γκονσάλβες κέρδισε για 3η συνεχή φορά τις εκλογές, στις 13 Δεκεμβρίου 2010. Το Εργατικό Κόμμα της Ενότητας κέρδισε 8 έδρες στο Κοινοβούλιο, επί συνόλου 15. Το Νέο Δημοκρατικό Κόμμα της αντιπολίτευσης πήρε περισσότερες έδρες (7) σε σχέση με τις εκλογές του 2005.

Έπειτα από τη διεξαγωγή των εκλογών του Δεκεμβρίου του 2015, το Εργατικό Κόμμα Ενότητας (ULP) κέρδισε μία ακόμη νίκη και ο Γκονσάλβες κέρδισε την 4η συνεχή πρωθυπουργική θητεία.

Ο Γκονσάλβες κέρδισε και άλλη  θητεία-ρεκόρ, μετά τη νέα νίκη του στις εκλογές του 2020. Ορκίστηκε για 5η θητεία στην πρωθυπουργία στις 7 Νοεμβρίου 2020.
Ορίστε η μετάφραση του κειμένου στα Ελληνικά, αφήνοντας άθικτο τον κώδικα των αναφορών (refs) και μεταφράζοντας τα λινκς με ονόματα προσώπων, τόπων και κομμάτων:

Ο Γκονσάλβες και το ULP ηττήθηκαν με συντριπτική πλειοψηφία στις γενικές εκλογές του 2025 του Αγίου Βικεντίου από το Νέο Δημοκρατικό Κόμμα υπό την ηγεσία του Γκόντουιν Φράιντεϊ. Το ULP έχασε οκτώ από τις εννέα έδρες του στη Συνέλευση του Αγίου Βικεντίου και Γρεναδίνων, με τον Γκονσάλβες να είναι το μοναδικό μέλος του κόμματος που διατήρησε την έδρα του. Ωστόσο, διατήρησε την έδρα του για τη Βόρεια Κεντρική Γουίντγουορντ.

## Βιβλία
* The spectre of imperialism: the case of the Caribbean (Πανεπιστήμιο Δυτικών Ινδιών, 128 σελίδες, 1976) 
* The non-capitalist path of development: Africa and the Caribbean (εκδ. One Caribbean , 1981) 
* History and the future: a Caribbean perspective (169 σελίδες, 1994) 
* Notes on some basic ideas in Marxism-Leninism (Πανεπιστήμιο Δυτικών Ινδιών, 56 σελίδες)

## Παραπομπές



Κατηγορία:Πρωθυπουργοί του Αγίου Βικεντίου και Γρεναδίνων
Ολλανδικά κέρματα ευρώ

Το ευρώ (**EUR** ή **€**) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και η Ολλανδία. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Τα **ολλανδικά κέρματα ευρώ** απεικονίζουν το πορτραίτο της βασίλισσας της Ολλανδίας Βεατρίκης, σε δύο διαφορετικά σχέδια του Bruno Ninaber van Eyben. Όλα τα κέρματα φέρουν επίσης το έτος κοπής και τα 12 αστέρια της Ευρωπαϊκής Ένωσης.

Η Ολλανδία, όπως και η Φινλανδία, έχουν επιλέξει να μην εκδώσουν ξανά κέρματα του ενός και δύο λεπτών, ξεκινώντας από την 1η Σεπτεμβρίου του 2004. Τα κέρματα αυτά παραμένουν νόμιμα, αλλά δεν γίνονται πλέον δεκτά στα καταστήματα. Οι τιμές στρογγυλοποιούνται στο πλησιέστερο πεντάλεπτο (€ 0,05). Έτσι, τιμές που λήγουν σε € 0,01, € 0,02, € 0,06 και € 0,07 στρογγυλοποιούνται προς τα κάτω, ενώ αυτές που λήγουν σε € 0,03, € 0,04, € 0,08 και € 0,09 προς τα πάνω. Η στρογγυλοποίηση εφαρμόζεται στο τελικό ποσό μόνο, ενώ οι καθαρές τιμές (προ ΦΠΑ για παράδειγμα) εμφανίζονται ακόμη σε υποδιαιρέσεις του ενός λεπτού (€ 0,01).

## Η εθνική όψη των ολλανδικών κερμάτων ευρώ



€ 0,01
€ 0,02
€ 0,05







Πορτραίτο της Βασίλισσας Βεατρίκης, με τον τίτλο της κυκλικά


**€ 0,10**
**€ 0,20**
**€ 0,50**







Πορτραίτο της Βασίλισσας Βεατρίκης, με τον τίτλο της κυκλικά


**€ 1,00**
**€ 2,00**
**Περιφέρεια € 2,00 **




Η περιφέρεια γράφειGOD ZIJ MET ONS(*Ο Θεός μαζί μας*)


Πορτραίτο της Βασίλισσας **Βεατρίκη
**,με τον τίτλο της κάθετα, όπως εμφανιζόταν στο ολλανδικό φιορίνι



## Αναμνηστικά κέρματα ευρώ

Η Ολλανδία εξέδωσε μέχρι σήμερα το παρακάτω αναμνηστικό κέρμα των δύο ευρώ.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.



**2007**

Το αναμνηστικό νόμισμα φέρει την επιγραφή: «Verdrag van Rome 50 jaar» (ΣΥΝΘΗΚΗ ΤΗΣ ΡΩΜΗΣ 50 XPONIA), «EUROPA» και «Koninkrijk der Nederlanden» (Βασίλειο της Ολλανδίας)



## Δείτε επίσης
* Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

* Ευρωπαϊκή Κεντρική Τράπεζα
* Κεντρική Τράπεζα της Ολλανδίας

Κατηγορία:Κέρματα ευρώ ανά χώρα έκδοσης
Κέρματα ευρώ
Συσκευή συζευγμένου φορτίου

Ο ανιχνευτής **charge-coupled device** (**CCD**), που μεταφράζεται ως «συσκευή (ή διάταξη) συζευγμένου φορτίου», είναι ένας καταχωρητής ολίσθησης, μια πολύ μικρή πλάκα πάνω στην οποία βρίσκονται διατεταγμένα έως και μερικά εκατομμύρια στοιχεία ενός ημιαγώγιμου υλικού ευαίσθητου στο φως (συνήθως πυριτίου και χρησιμεύει για τη λήψη ειδώλων (φωτογραφιών και βίντεο). Όταν ο ανιχνευτής εκτίθεται σε μια φωτεινή πηγή, σε καθένα απ' αυτά τα στοιχεία απελευθερώνονται ηλεκτρικά φορτία (ηλεκτρόνια) σε ευθεία αναλογία με τα φωτόνια που πέφτουν πάνω στο στοιχείο.

Μετά την έκθεση στο φως ο αριθμός των συγκεντρωμένων ηλεκτρονίων στο κάθε στοιχείο καθορίζει τη φωτεινότητα του αντίστοιχου σημείου πάνω στην οθόνη του υπολογιστή με τον οποίο είναι συνδεδεμένος ο ανιχνευτής CCD. Έτσι η φωτογραφημένη εικόνα ανασυντίθεται σημείο προς σημείο στην οθόνη. 

Τα πλεονεκτήματα του CCD σε σχέση με τις φωτογραφικές πλάκες είναι τα εξής:
# Μεγαλύτερη ευαισθησία - καταφέρνουν να «συλλαμβάνουν» σχεδόν το 60% των φωτονίων που πέφτουν πάνω τους, έναντι μόνο 5% των πλακών, άρα απαιτείται λιγότερος χρόνος για την πόζα.
# Δυνατότητα ψηφιακής επεξεργασίας των φωτογραφιών. Η κεφαλή που περιέχει τον αισθητήρα είναι φτιαγμένη με τέτοιο τρόπο, ώστε να φιλοξενείται στη θέση του φακού του τηλεσκοπίου.

Κατηγορία:Ηλεκτρονική
Κατηγορία:Τεχνολογίες απεικόνισης